**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | Ministru kabineta noteikumu projekts “Grozījums Ministru kabineta 2007. gada 9. janvāra noteikumos Nr. 40 “Noteikumi par valsts metroloģiskajai kontrolei pakļauto mērīšanas līdzekļu sarakstu”” |
| 3. | Politikas joma un nozare vai teritorija | Industrijas un pakalpojumu politika |
| 4. | Dokumenta mērķgrupas | Gāzes patēriņa skaitītāju lietotāji, akreditētas inspicēšanas institūcijas, dabasgāzes sadales sistēmas operators – AS “GASO”, tirgus uzraudzības institūcija – Patērētāju tiesību aizsardzības centrs |
| 5. | Dokumenta mērķis un sākotnēji identificētās problēmas būtība | Noteikumu projekts izstrādāts ar mērķi, lai samazinātu finansiālo slogu mājsaimniecības dabasgāzes lietotājiem, kas dabasgāzi patērē tikai ēdiena pagatavošanai.  Gāzes patēriņa skaitītājiem, kas nav marķēti ar CE atbilstības marķējumu un Eiropas Kopienas (turpmāk – EK) tipa apstiprinājuma zīmi, atkārtotā verificēšana ir finansiāli neizdevīga, jo tā izmaksā dārgāk par skaitītāja nomainīšanu uz jaunu skaitītāju, kā arī skaitītāju nomainīšana ir dārgs pasākums, kas var radīt dabasgāzes sadales sistēmas pakalpojuma tarifu palielinājumu tieši mājsaimniecības lietotājiem. Līdz ar to, Noteikumu projekts paredz, ka mājsaimniecības lietotājiem, kuriem dabasgāzes gada patēriņš salīdzinot ar iepriekšējo gadu nav mainījies vairāk par 30%, turpmāk nav jāveic atkārtotā verificēšana gāzes patēriņa skaitītājiem, kas nav marķēti ar CE atbilstības marķējumu un EK tipa apstiprinājuma zīmi. |
| 6. | Dokumenta izstrādes laiks un plānotā virzība | Noteikumu projektu plānots izsludināt Valsts sekretāru sanāksmē 2020.gada decembrī. |
| 7. | Dokumenti | * Ministru kabineta noteikumu “Grozījums Ministru kabineta 2007. gada 9. janvāra noteikumos Nr. 40 “Noteikumi par valsts metroloģiskajai kontrolei pakļauto mērīšanas līdzekļu sarakstu”” sākotnējās ietekmes novērtējuma ziņojums (anotācija) (datne: EMAnot\_GrozMK40.docx); * Ministru kabineta noteikumu projekts “Grozījums Ministru kabineta 2007. gada 9. janvāra noteikumos Nr. 40 “Noteikumi par valsts metroloģiskajai kontrolei pakļauto mērīšanas līdzekļu sarakstu”” (datne: EMNot\_GrozMK40.docx); |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespēja līdzdarboties noteikumu projekta izstrādē, sniedzot rakstiski viedokli līdz 2020.gada 27.novembrim atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam. |
| 9. | Pieteikšanās līdzdalībai | Viedokli par noteikumu projektu aicinām sniegt rakstveidā **līdz 2020.gada 27.novembrim** uz e-pasta adresi [Inese.Matevica@em.gov.lv](mailto:Inese.Matevica@em.gov.lv) vai [pasts@em.gov.lv](mailto:pasts@em.gov.lv). |
| 10. | Cita informācija | Nav. |
| 11. | Atbildīgā amatpersona | Ekonomikas ministrija Iekšējā tirgus departamenta Atbilstības novērtēšanas nodaļas vadītāja vietniece Inese Matēviča, tālr. 67013066, e-pasts: [Inese.Matevica@em.gov.lv](mailto:Inese.Matevica@em.gov.lv) . |